Stórir møguleikar eru fyri at effektivisera orkunýtsluna í sethúsum og bygningum. Ein stórur partur av føroysku sethúsunum eru ov illa bjálvað, og tí kann orkunýtslan minkast munandi við at bjálva og tætta húsini. Orkunýtslan kann minkast eini 40-50% við bjálving, tetting o. ø.. Eitt dømi um eitt húsarhald, sum hevur tikið orkulán, greiðir okkum frá at fyri 150.000 kr. bar til at fáa nýggjan húsaklædning, umframt at húsini eisini vórðu bjálvað. Harumframt vórðu gomlu vindeyguni skift út við vindeygu, sum høvdu orkusparandi rútar. Eitt húski, sum hevur tikið orkulán fortelur at fyri eitt orkulán á 150.000 krónur bar til at skifta klædning, úthurðar og at fáa nýggj vindeygu við orkusparandi rútum. Húskið valdi harumframt at bjálva húsini og serliga ovasta loft, har meira bjálving varð løgd enn í restini av húsunum. Í góðveðrinum í dag eru tey fyrstu húskini við at flyta inn, og finna seg til rættis í teirra nýggju íbúðum á Heimasta Horni í Tórshavn. Hetta er fyrstu ferð at vit kunnu lata okkara limum nýggjar, nýmótans íbúðir í høvuðsstaðarøkinum, og tað fegnast vit um. Bústaðir og Sp/f Jóan Petur Vang hava undirskrivað sáttmála fyri bygging av 8 íbúðum og einum felagshúsið á Oyrarbakka. Talan er um tveir íbúðablokkar við 4 íbúðum hvør. Í báðum blokkunum er ein íbúð, sum er egna til fólk, ið nýta koyristól í niðaru hæddini. Í vikuskiftinum skipaðu Bústaðir fyri framsýning í fabrikkini hjá Østrøm. Hetta var í samband við, at vit herfyri skrivaðu út opna hugskotskapping saman við Arkitektafelag Føroya, og fekk almenningurin í vikuskiftinum møguleika at síggja øll tey 19 innkomnu uppskotini. Nýggjar tíðir og nýggjar avbjóðingar í gamla Húsalánsgrunninum Bústaðir-Føroya bústaðafelag er nýtt bústaðafelag, sum er sprottið úr Húsalánsgrunnurin, sum hevur 50 ár á baki. Í oktober 2012 valdu vit at dagføra navn og grafiska samleika grunsins, so hesi hóska betri til nýggja virksemið hjá grunninum. Húsalánsgrunnurin er farin frá at vera ein grunnur, sum hevði sum aðalmál at veita fígging til húsabygging, til at gerast bústaðapolitiska amboðið, sum skal lyfta uppgávuna at gera føroyska bústaðamarknaðin meira fjøltáttaðan. Hetta verður nú gjørt undir navninum Bústaðir. Aðal uppgávan hjá Bústøðum er at finna nýggjar og tíðarhóskandi hættir at byggja bústaðir. Her leggja vit dent á at byggja í býlingum og at trivnaðurin hjá okkara leigarum er í hásæti. Vit skulu byggja eitt hóskandi tal av leigubústøðum kring landið við fyriliti fyri byggikostnað, orkunýtslu og bústaðatørv. Búmerkið Endamálsorðingarnar hjá Bústøðum endurspeglast í nýggja navninum, litum og búmerki. Skjøldursskapið er berandi myndaevnið í búmerkinum, men tað er snarað eitt vet og ferfaldað, so tað bæði vísir aðrar vinklar av bústaðabygging og vísir eisini, at eindirnar ferfaldast. Samstundis kunnu skapið og fláirnar í búmerkinum vísa bygging í fleiri hæddum. Grøni liturin undirstrikar tvey aðalmál: Tað føroyska og umhvørvisfyrilit. Liturin vísir, at útgangsstøði fyri allari bústaðabygging, sum Bústaðir eru við í, skal takast í tí heimliga-í føroyskum byggisiði og náttúruni. Fjøltáttað og smidlig bústaðaútboð Bústaðamarknaðinum tørvar eitt størri, fjølbroyttari, betri og eitt bíligari útboð av bústøðum. Eitt fjøltáttað og smidligt bústaðaútboð er ein fortreyt fyri, at fólk støðast og at fleiri koma afturat. Lógin um Húsalánsgrunnin frá oktober 2011 miðar eftir at gera nakað ítøkiligt við hetta, og at gera Húsalánsgrunnin føran fyri at fara undir hesa avbjóðing. Hetta er fult í tráð við bústaðapolitikk landsins, ið var almannakunngjørdur í oktober 2012. Okkara endamálsorðingar eru:-at virka fyri at øll í Føroyum skulu hava møguleika fyri at útvega sær ein bústað-at tryggja fjølbroytni á bústaðamarknaðinum-at stuðla upp undir veðurlagspolitikk Føroya og at minka um orkutørvin á føroyska bústaðamarknaðinum Vit hava sostatt heimildirnar- og eisini orkuna-til at fara undir hesa avbjóðing. Tað gera vit nú undir navninum Bústaðir-Føroya bústaðafelag, sum vit meta hóska betri til tað virksemi, vit nú fara undir-at fremja bústaðapolitikk landsins í verki. Vit fara saman við áhugafeløgum og kommunum at skapa nýggjar, kreativar og hóskandi bústaðaloysnir, soleiðis at bústaðamarknaðurin sum heild verður betri og meira fjøltáttaður. Samb. § 5: veita lagaliga fígging til orkusparandi tiltøk á føroyska sethúsa- og íbúðamarknaðinum Samb. § 5. a: veita veðskuldarlán til íbúðafeløg og íbúðastovnar Samb. § 5. b: útvega, reka og leiga út íbúðir, íbúðahús og lestrarbýli Samb. § 5. c: veita realkredittfígging til føroyska bústaðamarknaðin